APSTIPRINĀTI

ar izsoles komisijas

2022.gada 7. oktobra lēmumu

 (sēdes protokols Nr.1)

**Nekustamā īpašuma iznomāšana**

**karsto dzērienu tirdzniecības automātu izvietošanai**

**IZSOLES NOTEIKUMI**

**Liepāja 2022**

# 1. Vispārīgā informācija par izsoli

## 1.1. Izsoles priekšmets

1.1.1. Izsoles priekšmets ir Liepājas Universitātes īpašumā esošo nekustamo īpašumu (turpmāk – Objekti) iznomāšana ar mērķi tajos izvietot karsto dzērienu tirdzniecības automātus (turpmāk tekstā – Izsole):

1.1.1.1. Liepājā, Lielā ielā 14, 1.stāva gaitenī, (nekustamā īpašuma kadastra Nr. 1700 032 0146) saskaņā ar Telpu plānā atzīmēto izvietojumu (2.pielikums) 1 (viena) karsto dzērienu tirdzniecības automāta izvietošanai (~1 m2);

1.1.1.2. Liepājā, Kūrmājas prospektā 13, 1.stāva gaitenī bez pieslēguma ūdensvadam (nekustamā īpašuma kadastra Nr. 1700 032 0169) saskaņā ar Telpu plānā atzīmēto izvietojumu (2.pielikums) 1 (viena) karsto dzērienu tirdzniecības automāta izvietošanai (~1 m2)

1.1.2. Izsolē iznomājamo Objektu specifikācija un nomas sākumcena ietverta šo noteikumu 1.pielikumā un Objektu atrašanās vieta ir norādītas šo noteikumu 2.pielikumā.

1.1.3. Izsoles dalībniekam ir tiesības piedalīties izsolē, iesniedzot pieteikumu par visu izsoles priekšmetu kopumā.

1.1.4. Nomas tiesību pretendentam, kurš iegūs tiesības noslēgt nomas līgumu par izsoles objektu nav tiesību nodot minētos Objektus apakšnomā.

1.1.5. Objektu iznomāšanas nosacījumus regulē Latvijas Republikās spēkā esoši normatīvie akti, kā arī nomas līguma nosacījumi (5.pielikums).

1.1.6. Izsoles mērķis ir saņemt saimnieciski izdevīgāko pieteikumu par Liepājas Universitātes īpašumā esošo Objektu iznomāšanu.

1.1.7. Izsoles veids tiek noteikts atklāta rakstiska izsole.

## 1.2. Izsoles nosacītā nomas maksa un nomas līguma termiņš

1.2.1. Nosacītā (sākotnējā) nomas maksa par Objektiem par vienu mēnesi ir noteikta nolikuma

1.pielikumā. Nosolītā cena nedrīkst būt zemākā par nosacīto (sākotnējo) cenu.

1.2.2. Izsoles solis: EUR 1,00 (viens euro, 00 centi) par Objekta 1 m2 (vienu kvadrātmetru) mēnesī.

1.2.3. Nomas līgums tiek slēgts uz 3 (trim) gadiem ar iespēju nomas termiņu pagarināt, bet kopā ne vairāk par 12 (divpadsmit) gadiem.

1.3. **Izsoles organizētājs:**

Liepājas Universitāte

Lielā iela 14, Liepāja, LV-3401

PVN reģ.Nr.: LV90000036859

Banka: Valsts kase

Swift kods: TRELLV22

Norēķina konts: LV45TREL9150190000000

Nomas tiesību izsoli rīko Liepājas Universitātes Izsoles komisija, turpmāk tekstā - Komisija, ievērojot šo kārtību. Komisijas darbu vada Izsoles komisijas priekšsēdētājs. Nomas pieteikumu atvēršanu un rakstveida izsoles rezultātu paziņošanu Komisija protokolē. Komisija atbild par izsoles norisi un ar to saistīto lēmumu pieņemšanu.

## 1.4. Izsoles noteikumi

Objektu nomas tiesības tiek izsolītas saskaņā ar šiem izsoles noteikumiem. Izsoles noteikumus apstiprina Izsoles komisija.

## 1.5. Informēšana par izsoli

Izsoli izsludina, ievietojot sludinājumu par izsoli Liepājas Universitātes mājas lapā internetā- https://www.liepu.lv/lv/906/izsoles

## 1.6. Iespēja iepazīties ar izsoles priekšmetu

Ar Objektiem, kuri atrodas iekštelpās (atbilstoši noteikumu 2.pielikumam), visas ieinteresētās personas var iepazīties to atrašanās vietās, no pirmdienas līdz piektdienai no plkst. 9:00-12:00 un 13:00-16:00, vismaz 1 (vienu) darba dienu iepriekš piesakoties pie Liepājas Universitātes saimniecības daļas vadītājas Agates Pirktiņas, tālr. 29944662, e-pasts: agate.pirktina@liepu.lv.

## 1.7. Izsoles pretendentu kvalifikācijas prasības

1.7.1. Izsolē var piedalīties pretendenti, kas Latvijas Republikā reģistrēti kā nodokļu maksātāji.

1.7.2. Pretendents nevar piedalīties izsolē, ja:

1.7.2.1. tas tiek likvidēts, ir pasludināts par maksātnespējīgu, tā saimnieciskā darbība ir apturēta vai pārtraukta, ir uzsākta tiesvedība par tā bankrotu;

1.7.2.2. tam ir bijušas līguma saistības (vai pašreiz ir noslēgts līgums) ar Liepājas Universitāti par nekustamā īpašuma nomu un uz pieteikumu iesniegšanas dienu komersantam ir no līguma izrietošu maksājumu parāds;

1.7.2.3. tam ir nodokļu parādi, tajā skaitā valsts sociālās apdrošināšanas obligāto iemaksu parāds, kas kopsummā pārsniedz EUR 150,00.

1.7.2.4. uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) attiecas Starptautisko un Latvijas Republikas nacionālo sankciju likuma 11.1 panta izslēgšanas nosacījumi.

1.7.3. Izsoles pretendents ir tiesīgs piedalīties izsolē ar pilnvarotā pārstāvja starpniecību.

Pilnvarotā pārstāvja darbības izsolē ir saistošas izsoles dalībniekam. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad Komisijai tiek iesniegts attiecīgs pārstāvja atsaukšanas vai aizstāšanas dokuments;

1.7.4. Par Izsoles pretendentu nedrīkst kļūt, kā arī nedrīkst nomāt citu uzdevumā Liepājas Universitātes atbildīgās amatpersonas un Izsoles komisijas locekļi, kā arī citas personas, kuras saskaņā ar amata pienākumiem vai atsevišķu uzdevumu piedalās Objektu iznomāšanā (tās organizēšanā, rīkošanā).

1.8. **Pieteikumu iesniegšanas vieta, datums, laiks un kārtība**

1.8.1. Pieteikums par piedalīšanos izsolē jāiesniedz līdz pieteikumu iesniegšanas termiņa beigām, kas ir **2022. gada 24. oktobrī plkst. 15:30**.

1.8.2. Izsoles dalībnieks pieteikumu var iesniegt, sākot no dienas, kad publicēts sludinājums par izsoli.

1.8.3. Izsoles dalībniekam pieteikums jānoformē tā, lai pieteikumā iekļautā informācija nebūtu pieejama līdz pieteikuma atvēršanas brīdim.

1.8.4. Izsoles dalībnieks pirms pieteikumu iesniegšanas termiņa beigām var grozīt vai atsaukt iesniegto pieteikumu. Pieteikuma atsaukšanai ir bezierunu raksturs un tas izslēdz izsoles dalībnieku no tālākas līdzdalības izsolē.

## 1.9. Prasības attiecībā uz pieteikuma noformēšanu un iesniegšanu

1.9. Nomas tiesību pretendentam Nomas pieteikumu un citus dokumentus (ja tādi ir) jāiesniedz aizlīmētā aploksnē, uz kuras jānorāda šāda informācija:

Liepājas Universitātes

Izsoles komisijai

Lielā iela 14, Liepāja, 219.kabinets

(darba dienās no plkst.9:00 līdz 12:00 un no plkst.13:00 līdz 16:00)

*Pretendenta nosaukums, reģ. nr., juridiskā adrese*

*(fiziskai personai - vārds, uzvārds, personas kods, deklarētā dzīvesvietas adrese)*

**“Pieteikums izsolei Nekustamo īpašumu iznomāšana karsto dzērienu tirdzniecības automātu izvietošanai .”**

1.9.2. Pieteikuma noformējums.

Visiem iesniegtajiem dokumentiem jābūt noformētiem saskaņā ar Dokumentu juridiskā spēka likumu, Ministru kabineta 2018. gada 4. septembra noteikumiem Nr.558

“Dokumentu izstrādāšanas un noformēšanas kārtība” un Izsoles noteikumiem. Iesniegtajiem dokumentiem (izņemot pilnvaru), kurus izdevušas valsts vai pašvaldību institūcijas vai amatpersonas, jābūt izdotiem ne agrāk kā 30 (trīsdesmit) dienas pirms dokumentu iesniegšanas dienas Izsoles rīkotājam. Internetbankas maksājuma dokumentam jābūt apstiprinātam ar oriģinālu bankas spiedogu un bankas darbinieka parakstu. Izsoles dalībnieku reģistrācijai iesniegtie dokumenti netiek atdoti.

1.9.3. Visi Izsoles nolikumā minētie dokumenti iesniedzami latviešu valodā. Ja dokuments ir citā valodā, tam jāpievieno apliecināts tulkojums latviešu valodā. Ārvalstīs izdotiem publiskiem dokumentiem, tajā skaitā ārvalstī notariāli apliecinātām dokumentu kopijām vai ārvalsts izdevējas iestādes apliecinātām dokumentu kopijām, ir jābūt noformētām atbilstoši Latvijai saistošu starptautisko līgumu noteikumiem.

## 1.10. Pieteikumā iekļaujamie dokumenti

1.10.1. Visi ar izsoli saistītie dokumenti jāiesniedz atbilstoši Izsoles nolikumā noteiktajām pieteikuma noformēšanas prasībām.

1.10.2. Visām cenām jābūt norādītām *euro* (neieskaitot PVN).

1.10.3. Iesniedzot pieteikumu, tajā ir jāiekļauj šādi dokumenti norādītajā secībā:

1. ja pieteikumu paraksta pilnvarotā persona, jāiesniedz uzņēmuma vadītāja ar paraksta tiesībām parakstīta pilnvara, kas apliecina pilnvarotās personas tiesības parakstīt šo pieteikumu un piedalīties iznomātāja rīkotajā izsolē;

1. pieteikums par piedalīšanos izsolē. Pieteikumā jānorāda iesniedzēja nosaukums, adrese, norēķinu rekvizīti kredītiestādē, pieteikuma iesniegšanas laiks, izsolē piedāvātā nomas cena, cena par karstajiem dzērieniem, kā arī apliecinājums par piekrišanu izsoles noteikumiem. Pieteikuma forma iekļauta šo noteikumu 3.pielikumā;

1. apliecinājumu atbilstoši nolikuma 4.pielikuma formai, kurā nomnieks apliecina, ka tam nav nodokļu parāda, tajā skaitā valsts sociālās apdrošināšanas obligāto iemaksu parāds, kas kopsummā pārsniedz EUR 150.00 un nomniekam nav uzsākts maksātnespējas process, tas neatrodas likvidācijas stadijā. Liepājas Universitāte veiks informācijas pārbaudi publiski pieejamās datubāzēs;
2. informāciju par pretendenta piedāvāto sortimentu Objektos uzstādītajos karsto dzērienu tirdzniecības automātos, saskaņā ar šādu tabulu:

|  |  |  |
| --- | --- | --- |
| n.p.k.  | Karstā dzēriena nosaukums  | Cena par 360 ml\* krūzi (bez PVN)  |
| 1. | Kafija ar pienu  |   |  |  |
| 2. | Espresso |  |  |  |
| 3. | Melna kafija  |   |  |  |
| 4. | Latte |  |  |  |
| 5. | Tēja  |   |  |  |
| 6. | Kapučīno |  |  |
| 7. | Mokačīno |  |  |  |
| 8. | Vīnes kafja |  |  |
| 9. | Šokolāde  |  |  |  |
| 10. | Šokolāde ar pienu |  |  |  |
| 11. | Dubultā šokolāde |   |  |  |
| 12. | Riekstu šokolāde |  |  |
| 13. | Īru šokolāde |  |  |  |

*\* Norādot cenu kafijai ar pienu, melnai kafijai un tējai, ir jāņem vērā cenu, ko pretendents ir norādījis pie piedāvājumu izvērtēšanas kritērijiem (nolikuma 4.2.punkts).*

## 1.12. Cita informācija

1.12.1. Papildu informāciju par izsoles noteikumiem var saņemt pie Komisijas kontaktpersonas.

1.12.2. Komisijas kontaktpersona ir Saimniecības daļas vadītāja Agate Pirktiņa, tālr. 29944662, e-pasts: agate.pirktina@liepu.lv

1.12.3. Izsoles komisija patur tiesības neizskatīt tos pieteikumus, kas nav iesniegti noteiktajā kārtībā (pēc iespējas pietuvinātā formā, kā ir norādīts 3. pielikumā) vai saņemti pēc izsoles noteikumos norādītā pieteikuma iesniegšanas termiņa beigām, kā arī Izsoles komisijai ir tiesības izslēgt pretendentu no tālākas dalības Izsolē, ja pretendentu dokumentos sniegtā informācija nav precīza, tā ir nepatiesa, vai informācija vispār nav sniegta, vai pretendents ir papildus izvirzījis kādus nosacījumus līguma slēgšanai, kas neatbilst Izsoles noteikumu prasībām.

1.12.4. Papildu informāciju par konkursa nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot konkursa komisijai vai elektroniski parakstītu nosūtot uz e-pasta adresi liepu@liepu.lv.

1.12.5. Ja pretendents ir laicīgi pieprasījis papildu informāciju par konkursa dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.

1.12.6. Jebkura papildu informācija, kas tiks sniegta saistībā ar šo konkursu, tiks publicēta Pasūtītāja mājaslapā internetā sadaļā “-izsoles”. Ieinteresētajam pretendentiem ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

# 2. Izsoles dalībnieka reģistrācija

2.1. Izsoles dalībnieks tiek reģistrēts pēc pieteikuma iesniegšanas. Reģistrācija tiek veikta reģistrācijas lapā, kurā norādīts dalībnieka vārds, uzvārds vai nosaukums un pieteikuma iesniegšanas datums un precīzs laiks.

# 3. Izsoles norise

3.1. Iesniegto izsoles piedāvājumu atvēršana notiek Liepājas Universitātē, Lielā ielā 14, Liepājā, 203.telpā, 2022.gada 24.oktobrī plkst. 15.30. Dalībai izsoles piedāvājumu atvēršanas sanāksmē katrs izsoles dalībnieks drīkst nozīmēt vienu pārstāvi.

3.2. Pieteikumi tiek atvērti to iesniegšanas secībā un nosauktas pretendenta piedāvātā Izsoles objekta nomas maksa un cenas par karstajiem dzērieniem.

3.3. Veicot piedāvājumu vērtēšanu, Izsoles komisija nepieciešamības gadījumā ir tiesīga pieaicināt komisijas darbā tehniskos speciālistus, vai ekspertus, kas sniedz rakstisku novērtējumu.

3.4. Pirms darba sākšanas izsoles komisija, speciālists vai eksperts paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda konkrēta konkursa pretendenta izvēlē vai darbībā.

3.5. Pieaicinātajam speciālistam vai ekspertam nav balsstiesību komisijā. Pieaicinātā speciālista vai eksperta rakstiskajam vērtējumam ir rekomendējošs raksturs un to pievieno komisijas sēdes protokolam.

3.6. Piedāvājumu vērtēšanas gaitā Izsoles komisija ir tiesīga pieprasīt no pretendentiem papildu informāciju par iesniegtajiem dokumentiem.

3.7. Sākotnēji tiek veikta pieteikumu noformējuma vērtēšana. Pieteikumu noformējuma pārbaudes laikā Izsoles komisija izvērtē, vai piedāvājums sagatavots un noformēts atbilstoši nolikuma 1.9. punkta prasībām. Ja pieteikums neatbilst prasībām, Izsoles komisijai ir tiesības to izslēgt no tālākās dalības konkursa procedūrā.

3.8. Pēc pieteikumu noformējuma pārbaudes Izsoles komisija veic pretendentu kvalifikācijas pārbaudi. Pretendentu, kas neatbilst pretendentu kvalifikācijas prasībām, piedāvājumi tālāk netiek vērtēti.

3.9. Pretendentu kvalifikācijas pārbaude notiek, pārbaudot iesniegtos pretendentu kvalifikācijas dokumentus un pretendenta atbilstību nolikumā izvirzītajām prasībām Izsoles komisijai pieejamajos publiskajos reģistros.

3.10. Pēc iepriekš minēto darbību veikšanas, pamatojoties uz piedāvājumā iekļauto informāciju, konkursa komisija izvēlas piedāvājumu, pamatojoties uz nolikuma 4. daļā minētajiem piedāvājuma izvēles kritērijiem.

# 4. Piedāvājumu izvēles kritērijs

4.1. Pretendentu konkursa pieteikumi tiek vērtēti pēc pretendentu iesniegtā piedāvājuma kopumā, izvēloties **saimnieciski visizdevīgāko piedāvājumu,** kuru nosaka, ņemot vērā maksu par Objektu nomu par 1 (vienu) mēnesi karsto dzērienu tirdzniecības automātu izvietošanai un cenu par karstajiem dzērienu Objektos izvietotajos karsto dzērienu tirdzniecības automātos.

4.2. Saimnieciski visizdevīgākā piedāvājuma izvērtēšanas kritēriji un to skaitliskās vērtības:

|  |  |  |
| --- | --- | --- |
|  | **Saimnieciski visizdevīgākā piedāvājuma vērtēšanas kritēriji**  | **Maksimālais punktu skaits**  |
| **C1**  | Pretendenta piedāvātā Objektu nomas maksa EUR bez PVN par 1 (vienu) mēnesi karsto dzērienu tirdzniecības automātu izvietošanai  |  50  |
| **C2**  | Pretendenta piedāvātā cena par karstajiem dzērieniem\* Objektos izvietotajos karsto dzērienu tirdzniecības automātos   |  30  |
| **C3** | Pretendenta piedāvātā iespēja norēķināties ar skaidru naudu, kredītkartēm un mobilajiem maksājumiem izmantojot PayPal un/vai un Monyx | 10 |
| **C4** | Pretendenta piedāvātais sortiments Objektos uzstādītajos karsto dzērienu tirdzniecības automātos | 10 |
|  | Maksimālais iespējamais kopējā novērtējuma punktu skaits (**N**)  | 100  |

Pretendenta piedāvātā cena par karstajiem dzērieniem

|  |  |  |
| --- | --- | --- |
| Karstā dzēriena nosaukums  |  | Pretendenta piedāvātā cena par 360 ml EUR (bez PVN)  |
| Kafija ar pienu  |  |   |
| Espresso |  |   |
| Melna kafija  |  |   |
| Latte |  |  |
| Tēja  |  |  |
| Kapučīno |  |  |
| Mokačīno |  |  |
| Vīnes kafja |  |  |
| Šokolāde  |  |  |
| Šokolāde ar pienu |  |  |
| Dubultā šokolāde |  |  |
| Riekstu šokolāde |  |  |
| Īru šokolāde |  |  |
|  Vidējā cena (piedāvātā cena kopā uz dzērienu skaitu)\*  |   |

 \*pretendenta piedāvātā cena par karsto dzērienu 360 ml

4.3. Katra iesniegtā piedāvājuma kopējais novērtējums (**N**) tiks aprēķināts pēc formulas:

#  N = C1 + C2+C3+C4

4.4. Punkti kritērijā **C1** „Pretendenta piedāvātā Objektu nomas maksa par 1 (vienu) mēnesi EUR bez PVN karsto dzērienu tirdzniecības automātu izvietošanai” tiks aprēķināti saskaņā ar šādu formulu:

 **C1 = 50 x (PC1 / AC1)**,kur:

 PC1 - vērtējamā pretendenta piedāvātā nomas maksa EUR bez PVN;

 AC1 - augstākā piedāvātā nomas maksa EUR bez PVN.

4.5. Punkti kritērijā **C2** „Pretendenta piedāvātā cena par karstajiem dzērieniem” tiks aprēķināti saskaņā ar šādu formulu:

 **C2 = 30 x (ZC2 / PC2)**,kur:

 ZC2 – zemākā vidējā piedāvātā cena par 360 ml ka EUR bez PVN.

 PC2 - vērtējamā pretendenta vidējā piedāvātā cena EUR bez PVN

4.6. Punkti kritērijā **C3** „Pretendenta piedāvātā iespēja norēķināties ar skaidru naudu, kredītkartēm un mobilajiem maksāju maksājumiem izmantojot PayPal un Monyx” tiks aprēķināti saskaņā ar šādu formulu:

**C3 = 10 x (MC3/IC3)**, kur:

MC3 – Maksimālais piedāvājamais norēķinu veidu skaits

IC3 – vērtējamā pretendenta piedāvāto norēķinu veidu skaits

4.7. Punkti kritērijā **C4** „ Pretendenta piedāvātais sortiments Objektos uzstādītajos karsto dzērienu tirdzniecības automātos tiks aprēķināti saskaņā ar šādu formulu:

**C4 = 10 x (SC4/KC4)**, kur:

SC4 – vērtējamā pretendenta iesniegtais karsto dzērienu skaits

KC4 –maksimālais karsto dzērienu skaits

4.6. Par saimnieciski visizdevīgāko piedāvājumu komisija atzīst piedāvājumu, kurš ieguvis visaugstāko galīgo vērtējumu. **Maksimālais iegūstamais punktu skaits – 100 punkti**. Ja vairāki piedāvājumi iegūst vienādu punktu skaitu, komisija izvēlas tā pretendenta piedāvājumu, kurš piedāvājis visaugstāko kopējo līgumcenu EUR bez PVN kritērijā “C1”.

4.7. Izsoles komisija pretendentu piedāvājumu izskatīšanas un izvērtēšanas norisi ieraksta protokolā.

4.8. Komisija attiecībā uz Pretendentu, kurš būtu atzīstams par Izsoles uzvarētāju, pārbauda tā atbilstību Starptautisko un Latvijas Republikas nacionālo sankciju likuma prasībām.

4.9. Par Izsoles rezultātiem visi pretendenti tiek informēti rakstveidā, 3 (trīs) darba dienu laikā pēc lēmuma par Izsoles uzvarētājiem pieņemšanas.

4.10. Pretendents 5 (piecu) darba dienu laikā pēc rakstiskās izsoles rezultātu paziņošanas ierodas pie Konkursa organizatora parakstīt līgumu vai rakstiski paziņo par atteikumu parakstīt nomas līgumu. Ja iepriekšminētajā termiņā pretendents nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka pretendents no nomas līguma slēgšanas ir atteicies.

4.11. Ja par konkursa uzvarētāju atzītais pretendents atsakās slēgt Līgumu, komisija ir tiesīga izvēlēties nākamo saimnieciski izdevīgāko piedāvājumu iesniegušo pretendentu, ievērojot nolikumā minētos kritērijus.

4.12. Sūdzība par izsoles komisijas darbībām iesniedzama Liepājas Universitātes rektoram elektroniski, e-pastā: liepu@liepu.lv

1. pielikums

Izsoles nolikumam

Iznomājamie objekti karsto dzērienu tirdzniecības automātu izvietošanai

|  |  |  |  |
| --- | --- | --- | --- |
| **Adrese**  | **Platība** **(m2)**  | **Nomas tiesību izsoles sākumcena** **EUR mēnesī bez** **PVN**  | **Nomas tiesību izsoles sākumcena gadā EURbez PVN**  |
| 1.  | Lielā iela 14, Liepāja  (iznomājamais objekts atrodas iekštelpās, 1.stāvā)  | **1**  | 75,00 | 900 |
| 2.  | Kūrmājas prospekts 13, Liepāja (iznomājamais objekts atrodas iekštelpās, 1.stāvā)  | **1**  | 65,00 | 780 |
|  | **KOPĀ**  |  |  |

3.pielikums

Izsoles nolikumam

 **NOMAS PIETEIKUMS**

**Aizpildīt drukātiem burtiem**

Nomas tiesību pretendenta rekvizīti:

Juridiskai personai – nosaukums/fiziskai personai - vārds, uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskai personai - reģistrācijas Nr. / fiziskai personai – personas kods:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN maksātāja reģistrācijas Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskai personai - juridiskā adrese / fiziskai personai - deklarētā dzīvesvietas adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskai personai – amats, vārds, uzvārds / fiziskai personai – vārds, uzvārds)

ar šī pieteikuma iesniegšanu

* piesakās piedalīties izsolē, kura izziņota 2022. gada \_.septembrī;
* apliecina, ka ir iepazinies ar izsoles noteikumiem, pilnībā piekrīt to prasībām un izsoles laikā apņemas tos ievērot;
* gadījumā, ja tiks atzīts par izsoles uzvarētāju apņemas pildīt visus izsoles noteikumiem pievienotā līguma projekta nosacījumus;
* garantē, ka visas sniegtās ziņas ir patiesas un apstiprina, ka nepastāv nekādi ierobežojumi, kas

aizliedz izsoles dalībniekam piedalīties šajā izsolē un slēgt nepieciešamos darījumus.

Pretendenta piedāvātā cena par karstajiem dzērieniem Objektos izvietotajos karsto dzērienu tirdzniecības automātos:

|  |  |  |
| --- | --- | --- |
| Karstā dzēriena nosaukums  |  | Pretendenta piedāvātā cena par 360 ml EUR (bez PVN)  |
| Kafija ar pienu  |  |   |
| Espresso |  |   |
| Melna kafija  |  |   |
| Latte |  |  |
| Tēja  |  |  |
| Kapučīno |  |  |
| Mokačīno |  |  |
| Vīnes kafja |  |  |
| Šokolāde  |  |  |
| Šokolāde ar pienu |  |  |
| Dubultā šokolāde |  |  |
| Riekstu šokolāde |  |  |
| Īru šokolāde |  |  |
| Vidējā cena (piedāvātā cena kopā uz dzērienu skaitu) |   |

Apņemamas nomāt Objektus par šādu cenu (atbilstoši tabulā Objektu saraksts un nomas maksa noteiktajai nomas maksai):

Objektu saraksts un nomas maksa:

|  |  |  |
| --- | --- | --- |
| **Adrese**  | **Nekustamā īpašuma karsto dzērienu tirdzniecības automātu izvietošanai nomas maksa EUR bez PVN par 1** **(vienu) mēnesi**  | **Nekustamā īpašuma karsto dzērienu tirdzniecības automātu** **izvietošanai nomas maksa EUR bez PVN 1 (vienam) gadam**  |
| 1.  | Lielā iela 14 (1.stāvs) |  |  |
| 3.  | Kūrmājas prospekts 13 (1.stāvs)  |  |  |
| KOPĀ:  |  |  |

Pieteikums sastādīts, parakstīts un iesniegts 2022.gada \_\_\_.\_\_\_\_\_\_\_\_.

 \_\_\_\_\_\_\_\_\_\_\_\_\_\_\_\_\_\_\_\_\_\_/paraksts/

4. pielikums

Izsoles nolikumam

# APLIECINĀJUMS

Liepājas Universitātes Izsoļu komisijai

Ar šo apliecinu/ām, ka uz piedāvājuma iesniegšanas brīdi:

 mums nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz EUR 150.00

 mums nav pasludināts maksātnespējas process;

 neatrodamies likvidācijas stadijā

 Nomas tiesību pretendenta (vai tā pilnvarotā pārstāvja):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /amats/ /paraksts/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2022.gada \_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_

 /sastādīšanas vieta/ /sastādīšanas datums/

5. pielikums

Izsoles nolikumam

# LĪGUMA PROJEKTS

Liepājā, 2022. gada \_\_\_.\_\_\_\_\_\_\_\_\_\_\_

**Liepājas Universitāte,** reģistrācijas Nr. 90000036859, Lielā iela 14, Liepāja, LV-3401, tās rektores Daces Markus personā, kura rīkojas saskaņā ar Liepājas Universitātes Satversmi, turpmāk – IZNOMĀTĀJS, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_, turpmāk – NOMNIEKS, no otras puses, abi kopā un atsevišķi turpmāk - Līdzējs/Līdzēji, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. IZNOMĀTĀJS nodod un NOMNIEKS pieņem nomā IZNOMĀTĀJA īpašumā esošo nekustamo īpašumu (turpmāk – Objekti), saskaņā ar Līguma pielikumu Nr.1, ar mērķi tajos izvietot karsto dzērienu tirdzniecības automātus (turpmāk - Iekārtas) un veikt tirdzniecību.
	2. Objektu atrašanās vietas ir norādītas Līguma pielikumā Nr.2 esošajās shēmās.
	3. Objekti tiek nodoti NOMNIEKAM tādā tehniskajā stāvoklī, kāds tas ir Līguma parakstīšanas brīdī, šis stāvoklis NOMNIEKAM ir zināms un NOMNIEKS apņemas neizvirzīt IZNOMĀTĀJAM pretenzijas par Objektu tehnisko stāvokli.
	4. Objektu nodošana NOMNIEKA lietošanā tiek noformēta ar Līdzēju pilnvaroto pārstāvju abpusēji parakstītu pieņemšanas un nodošanas aktu un Objekta atgriešana pēc Līguma termiņa beigām tiek noformēta ar Līdzēju abpusēji parakstītu pieņemšanas un nodošanas aktu. Pieņemšanas un nodošanas akts no INZOMĀTĀJA puses tiek parakstīts pēc tam, ka NOMNIEKS ir iesniedzis IZNOMĀTĀJAM visus nepieciešamo saskaņojumus no valsts un pašvaldības iestādēm, ja tādi ir nepieciešami saskaņā ar Līguma noteikumiem un pēc Iekārtu uzstādīšanas.
	5. NOMNIEKS uzsākt Objektos uzstādītajās Iekārtās karsto dzērienu tirdzniecību, tikai pēc Līguma 1.4.punktā norādītā pieņemšanas un nodošanas akta abpusējas parakstīšanas.

1. **SAMAKSAS NOTEIKUMI**
	1. Par tiesībām nomāt Līguma 1.1.punktā noteiktos Objektus, NOMNIEKS maksā IZNOMĀTĀJAM nomas maksu **\_\_\_\_\_\_\_\_\_ (\_\_\_\_\_\_\_\_\_\_\_\_\_\_)** bez pievienotās vērtības nodokļa mēnesī, saskaņā ar IZNOMĀTĀJA Izsolē piedāvāto Objektu nomas maksu (Līguma Pielikums Nr.1).
	2. NOMNIEKS maksā nomas maksu IZNOMĀTĀJAM neatkarīgi no tā, vai NOMNIEKS izmanto

Objekta lietojuma tiesības.

* 1. Pievienotās vērtības nodoklis tiek piemērots saskaņā ar spēkā esošajiem normatīvajiem aktiem.
	2. Līguma 2.1.punktā noteikto nomas maksu NOMNIEKSmaksāpar tekošo mēnesi 10 (desmit) dienu laikā pēc rēķina saņemšanas.
	3. Līdzēji piekrīt, ka rēķins tiek sagatavots un nosūtīts elektroniski uz NOMNIEKA e-pasta adresi: \_\_\_\_\_\_\_\_\_\_\_\_\_\_\_.
	4. Līdzēji piekrīt, ka par rēķina saņemšanas dienu tiek uzskatīta diena, kad IZNOMĀTĀJS rēķinu nosūtījis uz Līguma 2.5.punktā norādīto NOMNIEKA e-pasta adresi.
	5. Visi Līguma paredzētie maksājumi tiek uzskatīti par samaksātiem tajā brīdī, kad IZNOMĀTĀJA bankas kontā ir ieskaitīts maksājums pilnā apmērā.
	6. IZNOMĀTĀJAM ir tiesības, rakstveidā nosūtot attiecību paziņojumu NOMNIEKAM, vienpusēji koriģēt nomas maksas apmēru, ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas korekcijas veic, sākot ar otro nomas gadu, atbilstoši Centrālās statistikas pārvaldes sniegtajiem patēriņā cenu indeksiem.
1. **Līdzēju tiesības un pienākumi**
	1. IZNOMĀTĀJS apņemas:
		1. nodrošināt Iekārtu izvietošanas iespēju Līguma 1.pielikumā minētajos Objektos;
		2. atļaut NOMNIEKA darbiniekiem, kuri attiecīgi pierādījuši savu identitāti, ienākt IZNOMĀTAJA telpās un iebraukt IZNOMĀTĀJA teritorijā Iekārtu ikdienas apkopes veikšanai vai, ciktāl tas nepieciešams Iekārtu darbības nodrošināšanai, ja tie par savu ierašanos iepriekš brīdināja IZNOMĀTĀJA pilnvaroto pārstāvi;
		3. savlaicīgi, bet ne vēlāk kā nedēļu iepriekš, informēt IZNOMĀTĀJU par paredzamajiem tehniska rakstura darbiem, ja to rezultātā var tikt pārtraukta Iekārtu darbība un par šo periodu neaprēķināt nomas maksu;
		4. nekavējoties informēt IZNOMĀTĀJA pilnvaroto personu par avārijas gadījumiem, kad

īslaicīgi tiek pārtraukta elektroenerģijas padeve, ja tā varētu ietekmēt Iekārtu darbību;

* 1. NOMNIEKS apņemas:
		1. savlaicīgi samaksāt Līgumā paredzēto nomas maksu;
		2. nodrošināt, ka visos Objektos izvietotajos karsto dzērienu tirdzniecības automātos karsto dzērienu cenas ir vienādas, atbilstoši Izsoles piedāvājumā norādītajām cenām;
		3. Objektus lietot tikai Līguma 1.1.punktā norādītajam mērķim.
		4. ar saviem spēkiem un par saviem līdzekļiem veikt:
			1. Iekārtu uzstādīšanu Līguma 1.pielikumā norādītajos Objektos un Līgumā paredzētajā

kārtībā;

* + - 1. veikt Iekārtu ikdienas apkopi un uzturēt Iekārtas tehniskā un vizuālā kārtībā;
			2. likvidēt Iekārtu bojājumus, veicot to iespējami īsākā laikā, bet ne ilgāk kā 24 stundu laikā, no brīža, kad NOMNIEKAM par to paziņo, vai NOMNIEKS pats konstatē bojājumus;
		1. nenodot savas nomas tiesības citām fiziskām vai juridiskām personām. Visi citi līgumi, kurus NOMNIEKS slēdz ar citām personām un kuri kaut kādā veidā skar Objekta lietošanu, ir iepriekš jāsaskaņo ar IZNOMATĀJU;
		2. visā Līguma darbības laikā nepiesārņot Objektu un tā piegulošo teritoriju, veikt visas nepieciešamās darbības, lai nepasliktinātu Objekta tehnisko stāvokli;
		3. atrodoties IZNOMĀTĀJA teritorijā ievērot darba aizsardzības, ugunsdrošības un citu spēkā esošu normatīvo aktu prasības, kā arī ņemt vērā energopārvaldības sistēmas prasības energoresursu lietotājiem (Līguma 3.pielikums);
		4. uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā, kā arī ar energopārvaldības sistēmas ieteikumiem lietotājiem, ar kuriem tas tiek iepazīstināts, pirms Līguma izpildes uzsākšanas un visā laika posmā, kad šīs personas tiek nodarbinātas IZNOMĀTĀJA teritorijā Līguma izpildes sakarā un nodrošināt darba drošības tehnikas un ugunsdrošības noteikumu ievērošanu pakalpojumu veikšanas procesā un atbildēt par šo noteikumu neievērošanas sekām;
		5. atbrīvot Objektu 5 (piecu) dienu laikā pēc Līguma termiņa izbeigšanās vai pēc tam, kad IZNOMĀTĀJS vai NOMNIEKSLīgumā paredzētajos gadījumos ir lauzis Līgumu. Objekta atbrīvošana un nodošana jāsaskaņo ar IZNOMĀTĀJApārstāvi. Atbrīvojot Objektu, NOMNIEKAM ir pienākums Objektu nodot sakoptu un tīru.
	1. NOMNIEKS ir atbildīgs:
		1. par Iekārtu uzstādīšanas tehnisko konstrukciju kvalitāti, dzērienu kvalitāti, to nekaitīgumu un drošumu cilvēku dzīvībai, veselībai un videi.
		2. par Latvijas Republikas normatīvo aktu ievērošanu, lietojot Objektu (t.sk. veicot tirdzniecību);
		3. par Iekārtu uzturēšanu atbilstošā tehniskā un vizuālā kārtībā;
		4. par IZNOMĀTĀJA telpām vai trešajām personām nodarīto materiālo zaudējumu vai bojājumu, kas radies NOMNIEKA vai citu viņa pilnvarotu personu darbības/bezdarbības rezultātā, ja NOMNIEKS trešajām personām ir radījis apstākļus šo bojājumu vai zaudējumu nodarīšanai vai nav veicis pasākumus to novēršanai.
1. **LĪDZĒJU ATBILDĪBA**
	1. IZNOMĀTĀJS nav atbildīgs par Iekārtās esošo preču kvalitāti, kā arī par trešo personu nodarītajiem materiālajiem zaudējumiem NOMNIEKAM.
	2. Līgumā noteikto saistību neizpildīšanas gadījumā vainīgais Līdzējs atlīdzina otram Līdzējam zaudējumus, bet Līgumā noteiktajos gadījumos maksā arī līgumsodus, kuru summas netiek ieskaitītas zaudējumu segšanai.
	3. Par Līgumā norādītājos termiņos neveiktajiem maksājumiem NOMNIEKS maksā IZNOMĀTĀJAM nokavējuma naudu 0,5% apmērā no pamatparāda par katru nokavēto dienu.
	4. Nokavējuma naudas samaksa neatbrīvo NOMNIEKU no tā pienākumu pildīšanas, kā arī ar savu darbību nodarīto zaudējumu atlīdzināšanas saskaņā ar šo Līgumu un spēkā esošajiem normatīvajiem aktiem.
	5. Par Līguma 3.2.2.punkta neievērošanu, IZNOMĀTĀJAM ir tiesības piemērot līgumsodu EUR 50,00 apmērā par katru gadījumu, bet, ja NOMNIEKS atkārtoti nenodrošina Līguma 3.2.2.punktā norādīto pienākumu, IZNOMĀTĀJAM ir tiesības vienpusēji lauzt Līgumu par to brīdinot rakstveidā 10 (desmit) dienas iepriekš.
	6. Par Līguma 3.2.4.2., 3.2.4.3., 3.2.5.-3.2.9.punktu neievērošanu, IZNOMĀTAJAM ir tiesības piemērot līgumsodu EUR 100,00 apmērā par katru fiksēto pārkāpumu.
	7. Ja NOMNIEKS nepilda Līgumā noteiktās saistības, tas apmaksā IZNOMĀTĀJAM visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.), tie ir 250.00 EUR (divi simti piecdesmit *euro* un 00 centi).
	8. Gadījumā, ja NOMNIEKS nepilda vai nepienācīgi pilda ar Līgumu uzņemtās saistības, IZNOMĀTĀJAM ir tiesības bez NOMNIEKA īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā NOMNIEKS atsakās no jebkurām pretenzijām par minētās informācijas publiskošanu un/vai nodošanu trešajām personām.

1. **LĪGUMA TERMIŅŠ UN IZBEIGŠANA**
	1. Līgums stājas spēkā tā abpusējas parakstīšanas datumā un ir spēkā 3 (trīs) gadus.
	2. Nomas maksas aprēķina periods sākas ar Līguma 1.4.punktā minētā pieņemšanas un nodošanas akta abpusējas parakstīšanas brīdi un nomas maksas aprēķina periods beidzās ar Līguma 1.4.punktā minētā pieņemšanas un nodošanas akta abpusējas parakstīšanas brīdi.
	3. Līdzējiem ir tiesības jebkurā laikā izbeigt Līgumu pirms termiņa, paziņojot par to rakstiski otram Līdzējam 3 (trīs) mēnešus iepriekš.
	4. Līdzēji vienojas, ka IZNOMĀTĀJAMir tiesības vienpusēji atkāpties no Līguma un izbeigt Līgumu

nekavējoties, ja ir iestājies kāds no Civillikuma 2171. pantā noteiktajiem gadījumiem.

1. **CITI LĪGUMA NOTEIKUMI**
	1. IZNOMĀTĀJA pilnvarotā persona Līguma izpildi ir \_\_\_\_\_\_\_\_\_\_\_\_\_\_\_\_\_\_;
	2. NOMNIEKA pilnvarotā persona par Līguma izpildi, pieņemšanas - nodošanas aktu parakstīšanu ir \_\_\_\_\_\_\_\_\_ tālrunis: \_\_\_\_\_\_\_\_\_\_\_\_; e-pasts \_\_\_\_\_\_\_\_\_\_\_\_\_\_\_\_.
	3. Visi strīdi un domstarpības, kas rodas saskaņā ar šī Līguma izpildi, tiek risināti sarunu ceļā, bet, ja rakstiska vienošanās starp Līdzējiem netiek panākta – Latvijas Republikas tiesā pēc piekritības saskaņā ar Latvijas Republikā spēkā esošajiem normatīvajiem aktiem.
	4. Jebkuras izmaiņas Līguma noteikumos ir spēkā tikai tad, ja tās būs noformētas rakstiski un ja tās būs parakstījuši abi Līdzēji.
	5. Ja spēku zaudē kāds no Līguma noteikumiem, tas neietekmē Līguma pārējo noteikumu spēkā esamību. Ja tas būtiski ietekmē Līdzēju stāvokli, Līdzēji vienojas par tālākiem Līguma turpināšanas noteikumiem vai arī par Līguma izbeigšanu.
	6. Visiem paziņojumiem, kuri tiks sagatavoti saskaņā ar šo Līgumu, jābūt rakstiskā veidā un tie jāpiegādā uz šajā Līgumā norādītajām adresēm personīgi, pa pastu ierakstītā vēstulē, kurjerpastu, vai elektronisko pastu, vienlaicīgi nosūtot pa pastu ierakstītā vēstulē vai kurjerpastu.
	7. Līdzēju pilnvaroto personu maiņas gadījumā Līdzējs rakstiski informē otru Līdzēju 5 (piecu) darba dienu laikā.
	8. Līdzēju rekvizītu maiņas gadījumā Līdzēji apņemas par to viens otru brīdināt 5 (piecu) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	9. Līgumattiecības, kas nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	10. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	11. Līgums ir saistošs jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
	12. Visi Līguma pielikumi ir tā neatņemamas sastāvdaļas.
	13. Līgums parakstīts divos eksemplāros pa vienam eksemplāram katram Līdzējam.

1. **LĪDZĒJU REKVIZĪTI UN PARAKSTI**

 **IZNOMĀTĀJS: NOMNIEKS:**

|  |  |
| --- | --- |
| Liepājas UniversitāteReģ.Nr. 90000036859Lielā iela 14, Liepāja, LV-3401Tālr. 63423568:, e-pasts: liepu@liepu.lvBanka: Valsts kaseKods: TRELLV22Konts: LV45TREL9150190000000 | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_/